**Miska Mikael Ronkainen** (s. 20. syyskuuta 1999 Forssa) on suomalainen jääkiekkoilija, joka pelaa Mestis-joukkue Forssan Palloseurassa. Hän on pelipaikaltaan vasen laitahyökkääjä.

Ura
---

Ronkainen on Forssan Palloseuran kasvatti. Hän toimi kaudella 2014–2015 seuran C-nuorten kapteenina. Ronkainen oli voitti tehoilla 34+13=47 koko C-nuorten Mestiskarsintojen piste-, maali- ja syöttöpörssin. Hän oli joukkueensa paras pistemies ja maalintekijä myös C-nuorten Mestiksessä tehoilla 18+12=30 ja C-nuorten Suomi-sarjassa tehoilla 29+27=56.

Kaudeksi 2015–2016 Ronkainen siirtyi Hämeenlinnan Pallokerhon B-nuoriin. Kaudella 2016–2017 hän toimi joukkueen varakapteenina. Ronkainen voitti HPK:n sisäisen piste-, maali- ja syöttöpörssin tehoilla 26+28=54, joilla hän jakoi koko B-nuorten SM-sarjan maalipörssin toisen sijan Bluesin Veeti Miettisen ja Kärppien Arttu Nevasaaren kanssa edellään vain Ilveksen Lassi Korpela sekä pistepörssin kolmannen sijan Bluesin Petteri Villasen kanssa. Ronkainen palkittiin kauden päätteeksi sarjan herrasmiespelaajana Erkki Lehtonen -palkinnolla.

Kaudella 2019–2020 Ronkainen nousi HPK:n A-nuorten kapteeniksi. Hän debytoi kauden aikana seuran SM-liigajoukkueessa, jossa Ronkainen pelasi yhden runkosarja- ja kaksi Mestarien liigan ottelua. Hän teki CHL-debyyttinsä 8. lokakuuta 2019 tanskalaista Rungsted Seier Capitalia vastaan, kun liigassa jatkomahdollisuudet menettänyt HPK antoi ottelussa mahdollisuuden kolmelle debytantille. Ronkainen merkittiin joukkueen kakkosketjun vasempaan laitaan Tommi Tikan ja Kristjan Komben viereen. Hän sai ottelussa jääaikaa 12.54 minuuttia. Ronkainen teki myös ensimmäisen maalinsa miesten pääsarjatasolla ja se jäi HPK:n 2–0-voittoon päättyneen ottelun ratkaisumaaliksi. Hän keräsi myös yhden kahden minuutin jäähyn huitomisesta. SM-liigadebyyttinsä Ronkainen teki 16. marraskuuta 2019 vieraissa Rauman Lukkoa vastaan. Hänet merkittiin HPK:n nelosketjun vasempaan laitaan Mikko Lahtelan ja Miro Ruokosen viereen. Ronkainen sai ottelussa jääaikaa 5.05 minuuttia. Hän keräsi ottelusta teholukeman –1.

Ronkainen palasi kaudeksi 2020–2021 Forssan Palloseuraan, joka oli nostettu Mestikseen. Samalla joukkue teki jatkosopimuksen hänen isoveljensä Mikun kanssa. Miska Ronkainen pelasi alkukaudella 18 runkosarjaottelua tehden neljä maalia, kunnes joulukuussa 2020 Mestis keskeytettiin koronavirusrajoitusten vuoksi. Tammikuussa 2021 FPS lainasi hänet HPK:n SM-liigajoukkueeseen. Ronkainen teki liigauransa avausmaalin 19. helmikuuta 2021 Porin Ässiä vastaan. Jukka Voutilainen valitsi hänet ottelun Alumnien tähtien kolmostähdeksi. SM-liigan siirtotakarajalla maaliskuussa Ronkaisen vahvistettiin jatkavan HPK:ssa kauden loppuun. Kaikkiaan hän pelasi SM-liigassa varsinaisen tulokaskautensa aikana 31 runkosarjaottelua tehopistein 1+1=2.

Kaudeksi 2021–2022 Ronkainen palasi taas vuoden mittaisella sopimuksella FPS:ään. Hänen kautensa päättyi kuitenkin sairastelujen vuoksi runkosarjaan. Kesäkuussa 2022 Ronkainen teki seuran kanssa vuoden mittaisen jatkosopimuksen.

Muuta
-----

Ronkaisen isoveli Miku pelaa hyökkääjänä FPS:n Mestis-joukkueessa. Veljesten isä Marko Ronkainen pelasi omalla urallaan hyökkääjänä alemmissa sarjoissa, jossa myös heidän setänsä Toni Ronkainen pelasi suurimman osan urastaan hyökkääjänä. Toni pelasi urallaan myös 24 SM-liigaottelua Rauman Lukossa. Hän toimii nykyään FPS:n huoltajana.

Miska Ronkainen valmistui talonrakentajaksi Ammattiopisto Tavastiasta keväällä 2018.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | HPK | A-SM | 53 | 13 | 5 | 18 | 6 | 4 | 1 | 0 | 1 | 0 |
| 2018–2019 | HPK | A-SM | 43 | 10 | 11 | 21 | 16 | 6 | 2 | 1 | 3 | 25 |
| 2019–2020 | HPK | A-SM | 36 | 13 | 18 | 31 | 6 | 1 | 0 | 0 | 0 | 0 |
|  | HPK | SM-liiga | 1 | 0 | 0 | 0 | 0 | – | – | – | – | – |
| 2020–2021 | FPS | Mestis | 18 | 4 | 0 | 4 | 2 | – | – | – | – | – |
|  | HPK | SM-liiga | 31 | 1 | 1 | 2 | 4 | – | – | – | – | – |
| 2021–2022 | FPS | Mestis | 37 | 11 | 17 | 28 | 4 | – | – | – | – | – |
| 2 kautta | yhteensä | SM-liiga | 32 | 1 | 1 | 2 | 4 | – | – | – | – | – |
| 2 kautta | yhteensä | Mestis | 55 | 15 | 17 | 32 | 6 | – | – | – | – | – |

Lähteet
-------

* Miska Ronkainen The Internet Hockey Databasessa (englanniksi)
* Miska Ronkainen Eurohockey-sivustolla (englanniksi)
* Miska Ronkainen *Elite Prospects*. Everysport Media Group AB.  (englanniksi)

### Viitteet

1. 1 2  Tässä ovat keväällä 2018 ammattiin valmistuneet *hameensanomat.fi*.  1.6.2018. Hämeen Sanomat Oy. Viitattu 8.10.2019.
2. 1 2 3 4 5  Miska Ronkainen *Elite Prospects*. Everysport Media Group AB.  (englanniksi)
3. ↑  Elite Prospects - U16 Mestis Q Stats 2014-2015 *eliteprospects.com*. Everysport Media Group AB. Viitattu 8.10.2019. (englanniksi)
4. ↑  Elite Prospects - FoPS U16 *eliteprospects.com*. Everysport Media Group AB. Viitattu 8.10.2019. (englanniksi)
5. ↑  Elite Prospects - U18 SM-sarja Stats 2016-2017 *eliteprospects.com*. Everysport Media Group AB. Viitattu 8.10.2019. (englanniksi)
6. ↑  Elite Prospects - U18 SM-sarja Stats 2016-2017 *eliteprospects.com*. Everysport Media Group AB. Viitattu 8.10.2019. (englanniksi)
7. ↑  Hellanto, Riku: Jatkotoiveensa menettänyt HPK myllersi kokoonpanonsa uusiksi – nuorille lupauksille näytönpaikka, tähdet huilaavat *MTVuutiset.fi*.  8.10.2019. Telia Company AB. Viitattu 8.10.2019.
8. ↑  Matches *championshockeyleague.com*.  8.10.2019. Champions Hockey League (CHL) AG. Viitattu 8.10.2019. (englanniksi)
9. ↑  Matches *championshockeyleague.com*.  8.10.2019. Champions Hockey League (CHL) AG. Viitattu 8.10.2019. (englanniksi)
10. ↑  Matches *championshockeyleague.com*.  8.10.2019. Champions Hockey League (CHL) AG. Viitattu 8.10.2019. (englanniksi)
11. ↑  Kokoonpanot *liiga.fi*.  16.11.2019. Jääkiekon SM-liiga Oy. Viitattu 17.11.2019.
12. ↑  Ottelutilastot *liiga.fi*.  16.11.2019. Jääkiekon SM-liiga Oy. Viitattu 17.11.2019.
13. ↑  FPS kiinnitti veljeskaksikon hyökkäykseensä *Jatkoaika.com*.  4.6.2020. Jatkoaika r.y. Viitattu 4.6.2020.
14. ↑  HPK - Hämeenlinnan Pallokerho *facebook.com*.  16.1.2021. HPK Liiga Oy. Viitattu 17.1.2021.
15. ↑  Otteluseuranta *liiga.fi*.  19.2.2021. Jääkiekon SM-liiga Oy. Viitattu 22.2.2021.
16. ↑  Jere Jokinen loppukauden FPS:ssa *forssanpalloseura.fi*.  1.3.2021. Forssan Palloseura Ry. Viitattu 2.3.2021.
17. ↑  Ensimmäiset sopimukset julki *forssanpalloseura.fi*.  15.6.2021. Forssan Palloseura Ry. Viitattu 15.6.2021.
18. ↑  Ensimmäiset sopimukset julki *forssanpalloseura.fi*.  8.6.2022. Forssan Palloseura Ry. Viitattu 1.9.2022.
19. ↑  Miku Ronkainen *Elite Prospects*. Everysport Media Group AB.  (englanniksi)
20. ↑  Marko Ronkainen *Elite Prospects*. Everysport Media Group AB.  (englanniksi)
21. ↑  Toni Ronkainen *Elite Prospects*. Everysport Media Group AB.  (englanniksi)